CELEX: 32005R0558
Language: da
Date: 2005-04-12 00:00:00
Title: Kommissionens forordning (EF) nr. 558/2005 af 12. april 2005 om ændring af forordning (EØF) nr. 3846/87 om fastsættelsen af nomenklaturen over eksportrestitutioner for landbrugsprodukter og forordning (EF) nr. 174/1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter

13.4.2005   
            
            
               DA
            
            
               Den Europæiske Unions Tidende
            
            
               L 94/22
            
         
      KOMMISSIONENS FORORDNING (EF) Nr. 558/2005
   af 12. april 2005
   om ændring af forordning (EØF) nr. 3846/87 om fastsættelsen af nomenklaturen over eksportrestitutioner for landbrugsprodukter og forordning (EF) nr. 174/1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 31, stk. 14, og
   ud fra følgende betragtninger:
   
               (1)
            
            
               Ved Kommissionens forordning (EØF) nr. 3846/87 (2) er der på grundlag af den kombinerede nomenklatur fastsat en nomenklatur over eksportrestitutioner for landbrugsprodukter.
            
         
               (2)
            
            
               I henhold til restitutionsnomenklaturen kan der ydes eksportrestitutioner for oste, hvis de opfylder visse minimumskrav for så vidt angår mælketørstof og mælkefedt. Nogle af de nye medlemsstater fremstiller en type ost, der måske opfylder de nødvendige krav, men som der ikke kan ydes restitutioner for, fordi den ikke er omfattet af den gældende restitutionsnomenklaturs klassifikationssystem. Da denne ost har stor betydning for mejerisektoren, handelen og de berørte mælkeproducenter, bør der under en af de positioner, der er benævnt »Andre varer«, indsættes en produktkode, således at denne ost kan klassificeres i restitutionsnomenklaturen.
            
         
               (3)
            
            
               De mængder, der er omfattet af ansøgninger om eksportlicenser i produktkategorien »ost«, overstiger til stadighed profilen for den eksportbegrænsning, der er pålagt EU inden for rammerne af den landbrugsaftale, der er et resultat af de multilaterale handelsforhandlinger under Uruguay-runden. Som følge af den nye position vil der blive forelagt yderligere eksportlicensansøgninger, hvilket vil øge presset på kategorien yderligere.
            
         
               (4)
            
            
               I henhold til artikel 3 i Kommissionens forordning (EF) nr. 174/1999 (3) ydes der ikke restitution ved udførsel af ost, hvis pris franko grænse inden anvendelsen af restitutionen i den eksporterende medlemsstat er på under 230 EUR/100 kg. Denne bestemmelse gælder dog ikke for ost henhørende under kode 0406 90 33 9919 i restitutionsnomenklaturen. I betragtning af de mange ansøgninger om eksportlicenser for ost bør denne bestemmelse gælde for alle typer ost uden undtagelse.
            
         
               (5)
            
            
               I henhold til fodnote 10 i sektor 9 i bilag I til forordning (EØF) nr. 3846/87, som gælder for revet ost, smelteost og ost i pulverform, tages der ved beregningen af restitutionen ikke hensyn til tilsatte ikke-mælkeprodukter. Denne bestemmelse bør udvides til at omfatte alle typer ost, og beskrivelsen af de pågældende ikke-mælkeprodukter bør formuleres klarere. For eksportøren og myndighederne kan det være meget vanskeligt eller endog umuligt at bestemme, hvor meget disse ikke-mælkeprodukter vejer. Restitutionen bør derfor reduceres med et standardbeløb.
            
         
               (6)
            
            
               Restitutionen ydes for ostens nettovægt. Der kan måske opstå tvivl i de tilfælde, hvor en ost er omsluttet af et lag paraffin, aske eller voks eller er pakket ind i plastfolie. Det bør fastsættes, at sådanne materialer ikke regnes med til produktets nettovægt ved fastsættelsen af restitutionen. Hvad angår plastfolie, paraffin og aske, er det måske ikke muligt for eksportøren og de pågældende myndigheder at bestemme vægten af sådanne materialer. Restitutionen bør derfor reduceres med et standardbeløb.
            
         
               (7)
            
            
               Forordning (EØF) nr. 3846/87 og (EF) nr. 174/1999 bør derfor ændres i overensstemmelse hermed.
            
         
               (8)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter —
            
         UDSTEDT FØLGENDE FORORDNING:
   Artikel 1
   Bilag I til forordning (EØF) nr. 3846/87 ændres som angivet i bilaget til nærværende forordning.
   Artikel 2
   I artikel 3 i forordning (EF) nr. 174/1999 udgår stk. 4.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes på eksportlicenser, der ansøges om fra den 27. maj 2005.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. april 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 160 af 26.6.1999, s. 48. Senest ændret ved Kommissionens forordning (EF) nr. 186/2004 (EUT L 29 af 3.2.2004, s. 6).
   
      (2)  EFT L 366 af 24.12.1987, s. 1. Senest ændret ved forordning (EF) nr. 2199/2004 (EUT L 380 af 24.12.2004, s. 1).
   
      (3)  EFT L 20 af 27.1.1999, s. 8. Senest ændret ved forordning (EF) nr. 2250/2004 (EUT L 381 af 28.12.2004, s. 25).
   
      BILAG
      I sektor 9 i bilag I til forordning (EØF) nr. 3846/87 foretages følgende ændringer:
      
                  1)
               
               
                  Varebeskrivelsen for KN-kode ex 0406 affattes således: »Ost og ostemasse (7) (10):«.
               
            
                  2)
               
               
                  Varebeskrivelsen for KN-kode ex 0406 20 affattes således: »— Ost af enhver art, revet eller i pulverform:«.
               
            
                  3)
               
               
                  Varebeskrivelsen for KN-kode ex 0406 30 affattes således: »— Smelteost, ikke revet eller i pulverform:«.
               
            
                  4)
               
               
                  Oplysningerne vedrørende KN-kode ex 0406 90 88 affattes således:
                  
                              KN-kode
                           
                           
                              Varebeskrivelse
                           
                           
                              Supplerende krav ved anvendelse af produktkode
                           
                           
                              Produktkode
                           
                        
                              Maksimalt vandindhold i produktet
                              (%)
                           
                           
                              Mindste fedtindhold i tørstoffet
                              (%)
                           
                        
                              »ex 0406 90 88
                           
                           
                              – – – – – – – – Over 62 vægtprocent, men ikke over 72 vægtprocent:
                           
                           
                               
                           
                           
                               
                           
                           
                               
                           
                        
                              – – – – – – – – – Ost fremstillet af valle
                           
                           
                               
                           
                           
                               
                           
                           
                              0406 90 88 9100
                           
                        
                              – – – – – – – – – Andre varer:
                           
                           
                               
                           
                           
                               
                           
                           
                               
                           
                        
                              – – – – – – – – – – Med fedtindhold i tørstoffet på:
                           
                           
                               
                           
                           
                               
                           
                           
                               
                           
                        
                              – – – – – – – – – – – 10 vægtprocent eller derover, men mindre end 19 vægtprocent
                           
                           
                              60
                           
                           
                              10
                           
                           
                              0406 90 88 9300
                           
                        
                              – – – – – – – – – – – 40 vægtprocent eller derover
                           
                           
                               
                           
                           
                               
                           
                           
                               
                           
                        
                              – – – – – – – – – – – – Akawi
                           
                           
                              55
                           
                           
                              40
                           
                           
                              0406 90 88 9500«
                           
                        
            
                  5)
               
               
                  Fodnote 7 affattes således:
                  
                              »(7)
                           
                           
                              
                                          a)
                                       
                                       
                                          Restitutionen for oste, hvis emballering indeholder flydende væske, især saltlage, beregnes på grundlag af ostens nettovægt, efter at vægten af den flydende væske er fratrukket.
                                       
                                    
                                          b)
                                       
                                       
                                          Plastfolie, paraffin, aske eller voks betragtes ikke som en del af produktets nettovægt ved beregningen af restitutionen.
                                       
                                    
                                          c)
                                       
                                       
                                          Hvis osten er emballeret i plastfolie, og vægten af plastfolien er inkluderet i den anførte nettovægt, nedsættes restitutionen med 0,5 %.
                                          Ved afslutning af toldformaliteterne skal ansøgeren angive, om osten er emballeret i plastfolie, og om den anførte nettovægt inkluderer plastfoliens vægt.
                                       
                                    
                                          d)
                                       
                                       
                                          Hvis osten er omsluttet af paraffin eller aske, og vægten af paraffinen eller asken er inkluderet i den anførte nettovægt, nedsættes restitutionen med 2 %.
                                          Ved afslutning af toldformaliteterne skal ansøgeren angive, om osten er omsluttet af paraffin eller aske, og om den anførte nettovægt inkluderer askens eller paraffinens vægt.
                                       
                                    
                                          e)
                                       
                                       
                                          Hvis osten er omsluttet af voks, skal ansøgeren ved afslutning af toldformaliteterne på erklæringen anføre ostens nettovægt eksklusive voksens vægt.«
                                       
                                    
                        
            
                  6)
               
               
                  Fodnote 10 affattes således:
                  
                              »(10)
                           
                           
                              
                                          a)
                                       
                                       
                                          Hvis produktet, bortset fra krydderier og krydderurter, er tilsat ikke-mælkeprodukter, herunder navnlig skinke, nødder, rejer, laks, oliven eller rosiner, nedsættes restitutionen med 10 %.
                                          Ved afslutning af toldformaliteterne skal ansøgeren på den dertil foreskrevne erklæring angive, om osten indeholder sådanne ikke-mælkeprodukter.
                                       
                                    
                                          b)
                                       
                                       
                                          Hvis produktet indeholder krydderier eller krydderurter, herunder navnlig sennep, basilikum, hvidløg eller oregano, nedsættes restitutionen med 1 %.
                                          Ved afslutning af toldformaliteterne skal ansøgeren på den dertil foreskrevne erklæring angive, om osten indeholder krydderier eller krydderurter.
                                       
                                    
                                          c)
                                       
                                       
                                          Hvis produktet er tilsat kasein og/eller kaseinater og/eller valle og/eller valleprodukter og/eller laktose og/eller permeat og/eller produkter henhørende under KN-kode 3504, tages der ved beregning af restitutionsbeløbet ikke hensyn til den andel, som udgøres af kasein og/eller kaseinater og/eller valle og/eller valleprodukter (bortset fra vallesmør henhørende under KN-kode 0405 10 50) og/eller laktose og/eller permeat og/eller produkter henhørende under KN-kode 3504.
                                          Ved afslutning af toldformaliteterne skal ansøgeren i den dertil foreskrevne erklæring angive, om der er tilsat kasein og/eller kaseinater og/eller valle og/eller valleprodukter og/eller laktose og/eller permeat og/eller produkter henhørende under KN-kode 3504, og i bekræftende fald angive det maksimale vægtindhold af kasein og/eller kaseinater og/eller valle og/eller valleprodukter (evt. med angivelse af indholdet af vallesmør) og/eller laktose og/eller permeat og/eller produkter henhørende under KN-kode 3504, pr. 100 kg af det færdige produkt.
                                       
                                    
                                          d)
                                       
                                       
                                          De omhandlede produkter kan indeholde tilsætninger af ikke-mælkeprodukter, såsom salt, osteløbe eller skimmel, der er nødvendige ved fremstilling og konservering af disse produkter.«